בונזי קולסון

בונזי אלכסנדר קולסון השני (באנגלית: Bonzie Alexander Colson II; נולד ב-12 בינואר 1996) הוא כדורסלן אמריקאי המשחק בעמדות הסמול פורוורד והפאוור פורוורד בפנרבחצ'ה. קולסון החל לשחק כדורסל בבית הספר התיכון סנט אנדרו שבברינגטון, רוד איילנד. כשסיים את התיכון, שוכנע על ידי עוזר מאמן קבוצת הכדורסל של אוניברסיטת נוטרדאם להצטרף לאוניברסיטה, שתתאים ותטפח את הצד ההתקפי שלו. בסיום עונת הרוקי שלו באוניברסיטה, הוא נבחר ל'תגלית העונה' של הקבוצה. בעונתו השנייה קלע 30 נקודות בניצחון קבוצתו על קבוצת הכדורסל של אוניברסיטת דיוק בחוץ, ובעונתו השלישית הוביל את הקבוצה בנקודות ואת הליגה בריבאונדים. בעונת 2017/2018 שבר פעמיים את רגלו, והחמיץ מספר רב של משחקים. ב-18 בספטמבר 2018 חתם בקליבלנד קאבלירס, שוויתרה עליו ב-13 באוקטובר ושלחה אותו לקאנטון צ'ארג' מליגת הפיתוח של ה-NBA. במשחקו הראשון בליגה קלע 23 נקודות ואסף 15 ריבאונדים. ב-15 בינואר 2019 חתם על חוזה דו-כיווני במילווקי באקס, כשעל פי תנאי החוזה הוא ישחק במקביל בוויסקונסין הרד מליגת הפיתוח. הוא ערך את הופעת הבכורה שלו ב-NBA ב-25 בפברואר 2019, כששיחק שלוש דקות בניצחון הבאקס 117–106 על שיקגו בולס. ב-31 במרץ פתח לראשונה בחמישייה במשחק נגד אטלנטה הוקס, בו קלע 15 נקודות וקטף 16 ריבאונדים ב-41 דקות. ב-21 ביולי 2019 הבאקס ויתרו עליו, לאחר ששיחק שמונה משחקי NBA, בהם רשם ממוצעים של 4.9 נקודות, 3.8 ריבאונדים ו-0.4 אסיסטים ב-12.3 דקות למשחק. ב-30 ביולי 2019 חתם בדרושפאקה. ב-24 באפריל 2020 עזב את המועדון, לאחר שהעמיד ממוצעים של 12.2 נקודות ו-5.1 ריבאונדים למשחק בליגה הטורקית ו-10.8 נקודות ו-5.0 ריבאונדים למשחק ביורוקאפ. ב-31 באוגוסט 2020 חתם בשטרסבורג. ב-14 באוקטובר 2020 נבחר לשחקן השבוע, לאחר שרשם 24 נקודות, תשעה ריבאונדים ושני אסיסטים בניצחון קבוצתו על אורליאן. ב-10 ביולי 2021 חתם בפינאר קרשיאקה מליגת העל הטורקית. קולסון וקבוצתו הגיעו עד לגמר ליגת האלופות בו הפסידה הקבוצה 59–64 לסן פבלו בורגוס. למרות ההפסד, קולסון נבחר לשחקן המצטיין של הטורניר. ב-22 ביוני 2022 חתם במכבי תל אביב. ביוני 2024 חתם קולסון בפנרבחצ'ה לשלוש שנים. מדיה וקבצים בנושא בונזי קולסון בוויקישיתוף בונזי קולסון, ברשת החברתית אקס (טוויטר) בונזי קולסון, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סער שהם, ‏כולם אוהבים את בונזי: סוד ההצלחה של קולסון, באתר ערוץ הספורט, 2 במרץ 2023 Bilas Index: The best 68, high ceilings and where wins really matter, ESPN.com, ‏2017-12-05 (באנגלית) Luke Winn, Appreciating the Irish's undersized star, Bonzie Colson, Sports Illustrated (באנגלית אמריקאית) ACC Announces All-Conference Team, Postseason Awards | News, web.archive.org, ‏2017-03-06 Scooby Axson, Notre Dame's Bonzie Colson injures foot again, Sports Illustrated (באנגלית אמריקאית) Cavaliers' Bonzie Colson: Signs contract with Cavs, CBSSports.com (באנגלית) Cavaliers Waive Bonzie Colson, Kobi Simmons and Emanuel Terry, www.nba.com (באנגלית) Bucks Signed Bonzie Colson To Two-Way Contract, www.nba.com (באנגלית) Riley Feldmann, Rapid Recap: Bucks Rock Fiserv Forum South, Win 117-106, Brew Hoop, ‏2019-02-25 (באנגלית) Bucks' Bonzie Colson: Huge double-double out of nowhere, CBSSports.com (באנגלית) Bonzie Colson: Waived by Milwaukee, CBSSports.com (באנגלית) Basketball: Darussafaka part ways with Bonzie Colson, www.aa.com.tr Basketball News, Scores, Stats, Analysis, Standings, www.eurobasket.com Basketball News, Scores, Stats, Analysis, Standings, www.eurobasket.com "Pinar Karsiyaka lands Bonzie Colson". Sportando (באנגלית אמריקאית). נבדק ב-2022-06-22. אור שקדי‏, מעלה קצב: מכבי תל אביב החתימה את בונזי קולסון לשנתיים, באתר וואלה, 22 ביוני 2022 הסכום שמכבי תקבל כפיצוי על בונזי קולסון, באתר ‏מאקו‏, 28 ביוני 2024